તમારો ફોન ધીમો ચાર્જ થવાનું મુખ્ય કારણ એસેસરિઝ હોય છે. ખરાબ કોર્ડ કે અડેપ્ટરના કારણે પણ ચાર્જિંગ થવામાં સમય લાગતો હોય છે અથવા તો પાવર સોર્સ નબળો હોવાની શક્યતા પણ છે. ઘરે એક યુએસબી કેબલને અનેક લોકો વાપરતા હોય છે, તેને મનફાવે તેમ વાળવામાં આવે, મોટા ભાગે નીચે જ પડ્યો રહે વગેરે કારણે કેબલ ખરાબ થઇ શકે છે, ત્યારે ફોન ચાર્જ થવામાં સમય લાગતો હોય તો ફોન બદલતા પહેલાં એક વખત કેબલ ચેક કરી લેવો. અડેપ્ટર પણ બદલીને ચકાસવું કે કંઇ ફરક પડે છે કે કેમ. નવો ફોન ખરીદ્યા પછી પણ તમે જૂના અડેપ્ટરનો ઉપયોગ કરો છો? તો આવું ન કરવું, નવો ફોન લીધા પછી અડેપ્ટર પણ નવું જ વાપરવું. ઘણા લોકો પોતાના કોમ્પ્યુટરમાં કેબલ લગાવીને મોબાઇલ ચાર્જ કરતા હોય છે, જે આદર્શ સોલ્યુશન નથી.